ᱡᱩᱞᱯᱷᱤᱠᱚᱨ ᱚᱞᱤ ᱵᱷᱩᱴᱴᱳ

ᱡᱩᱞᱯᱷᱤᱠᱚᱨ ᱚᱞᱤ ᱵᱷᱩᱴᱴᱳ (ᱩᱨᱫᱷᱩ ᱟᱨ ᱥᱤᱱᱫᱷᱤ : ذوالفقار علی بھٹو‎, ᱡᱟᱱᱟᱢ: ᱕ ᱡᱟᱱᱣᱟᱨᱤ ᱑᱙᱒᱘ - ᱜᱩᱨ ᱺ᱔ ᱮᱯᱨᱤᱞ ᱑᱙᱗᱙) ᱯᱟᱠᱤᱥᱛᱟᱱ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱑᱙᱗᱓ ᱠᱷᱚᱱ ᱑᱙᱗᱗ ᱫᱸᱟᱹᱵᱤᱡ ᱢᱟᱨᱟᱝ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱟᱨ ᱚᱱᱟ ᱞᱟᱦᱟ ᱨᱮᱫᱚ ᱟᱭᱩᱵᱽ ᱠᱷᱟᱱ ᱟᱜ ᱥᱟᱥᱚᱱ ᱚᱠᱛᱚ ᱨᱮ ᱵᱤᱫᱮᱥ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱤᱠᱷᱟᱹᱱ ᱟᱭᱩᱵᱽ ᱠᱷᱟᱱ ᱥᱟᱶ ᱢᱚᱱᱚᱛᱵᱷᱮᱫᱽ ᱠᱸᱟᱹᱛᱤᱨ ᱩᱱᱤ ᱫᱚ ᱟᱡᱟᱜ ᱱᱟᱣᱟ ᱯᱟᱴᱤ (ᱯᱤᱯᱤᱯᱤ) ᱑᱙᱖᱗ ᱥᱟᱞᱮᱨᱮ ᱵᱮᱱᱟᱣ ᱠᱮᱫ ᱟᱭ ᱾ ᱑᱙᱖᱒ ᱥᱟᱞᱮ ᱨᱮᱱᱟᱜ ᱵᱷᱟᱨᱚᱛᱼᱪᱤᱱ ᱞᱟᱹᱰᱷᱟᱹᱭ, ᱖᱕ ᱟᱨ ᱗᱑ ᱨᱮᱱᱟᱜ ᱯᱟᱠᱤᱥᱛᱟᱱ ᱞᱟᱹᱰᱷᱟᱹᱭ, ᱱᱚᱣᱟ ᱯᱮᱭᱟ ᱚᱠᱛᱚ ᱨᱮ ᱟᱡ ᱫᱚ ᱟᱹᱰᱤ ᱫᱟᱢᱟᱱ ᱢᱟᱹᱪᱤ ᱨᱮ ᱟᱡ ᱫᱚᱭ ᱛᱟᱦᱮᱸ ᱠᱟᱱᱟ ᱾

᱑᱙᱖᱕ ᱥᱟᱞᱮ ᱨᱮᱱᱟᱜ ᱞᱟᱹᱰᱷᱟᱹᱭ ᱛᱟᱭᱚᱢ ᱟᱡ ᱜᱮ ᱯᱟᱠᱤᱥᱛᱟᱱᱤᱭᱟᱹ ᱯᱚᱨᱢᱟᱬᱩ ᱠᱟᱹᱢᱤᱦᱚᱨᱟ ᱨᱮᱱᱟᱜ ᱰᱷᱟᱸᱪᱟ ᱫᱚᱭ ᱛᱳᱭᱟᱨ ᱞᱮᱫ ᱛᱟᱦᱮᱸᱫ ᱾ ᱯᱩᱨᱩᱵᱽ ᱯᱟᱠᱤᱥᱛᱟᱱᱤ ᱱᱮᱛᱟ ᱵᱮᱱᱡᱤᱨ ᱵᱷᱩᱴᱴᱳ ᱱᱩᱭᱤᱡ ᱜᱮ ᱦᱚᱯᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾ ᱯᱟᱠᱤᱥᱛᱟᱱᱤ ᱥᱩᱯᱨᱤᱢ ᱠᱳᱴ ᱟᱜ ᱢᱤᱫ ᱫᱟᱢᱟᱱ ᱯᱷᱟᱭᱥᱞᱟ ᱨᱮ ᱟᱡ ᱫᱚ ᱑᱙᱗᱙ ᱥᱟᱞᱮᱨᱮ ᱯᱟᱹᱥᱤ ᱨᱮᱠᱚ ᱟᱠᱟ ᱞᱮᱫᱮ ᱛᱟᱦᱮᱸᱫ ᱾ ᱡᱟᱦᱟᱸ ᱨᱮᱫᱚ ᱥᱮᱱᱟ ᱥᱟᱥᱚᱱᱤᱭᱟᱹ ᱡᱤᱭᱟ ᱩᱞ ᱦᱚᱠ ᱟᱜ ᱛᱤ ᱵᱩᱡᱷᱟᱹᱣᱜ ᱠᱟᱱ ᱛᱟᱦᱮᱸᱫ ᱾

 ᱜᱤᱫᱽᱨᱟᱹ ᱚᱠᱛᱚ 

ᱡᱩᱞᱯᱷᱤᱠᱚᱨ ᱚᱞᱤ ᱵᱷᱩᱴᱴᱳ ᱫᱚ ᱢᱤᱫ ᱥᱤᱱᱫᱷᱤ ᱵᱷᱩᱴᱴᱳ ᱢᱩᱥᱞᱤᱢ ᱨᱟᱡᱽᱯᱩᱛ ᱜᱷᱟᱨᱚᱸᱡᱽ ᱠᱷᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱡᱟᱱᱟᱢ ᱫᱚ ᱥᱚᱨ ᱥᱟᱦ ᱱᱚᱵᱟᱡᱽ ᱵᱷᱩᱴᱴᱳ ᱟᱨ ᱠᱷᱩᱨᱥᱤᱫᱽ ᱵᱮᱜᱚᱢ (ᱱᱤ ᱚᱞᱤ ᱵᱟᱭᱤ) ᱟᱜ ᱵᱟᱠᱷᱳᱞ ᱞᱚᱨᱠᱟᱱᱟ ᱨᱮ ᱦᱩᱭ ᱞᱮᱱ ᱴᱟᱦᱮᱸᱫ ᱾ ᱡᱩᱞᱯᱷᱤᱠᱚᱨ ᱫᱚ ᱟᱹᱠᱤᱱᱤᱡ ᱛᱮᱥᱟᱨ ᱦᱚᱯᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱠᱤᱱ ᱨᱤᱱ ᱯᱩᱭᱞᱩ ᱢᱤᱫ, ᱥᱤᱠᱚᱱᱫᱚᱨ ᱚᱞᱤ, ᱑᱙᱑᱔ ᱨᱮ ᱮᱭᱟᱭ ᱵᱚᱪᱷᱚᱨ ᱵᱚᱭᱚᱥ ᱨᱮ ᱱᱤᱢᱳᱱᱤᱭᱟ ᱟᱡᱟᱨ ᱛᱮᱭ ᱜᱚᱡ ᱞᱮᱱ ᱛᱟᱦᱮᱸᱫ ᱾ ᱟᱨ ᱫᱚᱥᱟᱨ ᱦᱚᱯᱚᱱ, ᱤᱢᱫᱟᱫᱽ ᱚᱞᱤ, ᱑᱙᱕᱓ ᱵᱚᱪᱷᱚᱨ ᱨᱮ ᱓᱙ ᱥᱟᱞ ᱵᱚᱭᱚᱥ ᱛᱟᱭ ᱛᱟᱦᱮᱸ ᱠᱟᱱ ᱵᱮᱲᱟᱨᱮ ᱥᱤᱨᱚᱥᱤᱥ ᱟᱡᱟᱨ ᱛᱮᱭ ᱜᱚᱡ ᱞᱮᱱ ᱛᱟᱦᱮᱸᱫ ᱾  ᱟᱡ ᱵᱟᱵᱟ ᱫᱚᱭ ᱛᱟᱦᱮᱸ ᱠᱟᱱᱟ ᱡᱩᱱᱟᱜᱚᱰ ᱨᱤᱭᱟᱥᱚᱛ ᱨᱤᱱᱤᱡ ᱫᱤᱣᱟᱱ, ᱟᱨ ᱵᱽᱨᱤᱴᱤᱥ ᱨᱟᱡᱽ ᱨᱤᱱ ᱥᱟᱥᱚᱱᱤᱭᱟᱹ ᱠᱚ ᱥᱟᱶ ᱢᱤᱫ ᱚᱨᱥᱚᱝᱟᱱ ᱥᱟᱹᱜᱟᱹᱭ ᱨᱮᱱᱟᱜ ᱢᱚᱡᱽ ᱮ ᱦᱟᱛᱟᱣ ᱞᱮᱫᱼᱟ ᱾ ᱢᱤᱫ ᱡᱩᱣᱟᱹᱱ ᱠᱚᱲᱟ ᱞᱮᱠᱟᱛᱮ, ᱵᱷᱩᱴᱴᱳ ᱵᱚᱢᱵᱮ ᱨᱮᱱᱟᱜ ᱵᱚᱨᱞᱤ ᱥᱤᱯᱷᱮᱥ ᱨᱮ ᱠᱮᱛᱷᱮᱰᱨᱚᱞ ᱟᱨ ᱡᱚᱡ ᱠᱟᱱᱚᱱ ᱟᱥᱲᱟ ᱨᱮ ᱯᱟᱲᱦᱟᱣᱜ ᱞᱟᱹᱜᱤᱫ ᱮ ᱥᱮᱱ ᱮᱱᱟ ᱾ ᱱᱤᱭᱟᱹ ᱛᱟᱭᱚᱢ ᱩᱱᱤ ᱫᱚ ᱯᱟᱠᱤᱥᱛᱟᱱ ᱢᱚᱣᱢᱮᱸᱴ ᱨᱤᱱᱤᱡ ᱠᱟᱹᱢᱤᱭᱟᱹ ᱦᱚᱸᱭ ᱵᱮᱱᱟᱣ ᱮᱱᱟ ᱾ ᱑᱙᱔᱓ ᱥᱟᱞᱮᱨᱮ ᱟᱡ ᱫᱚ ᱥᱤᱨᱤᱱ ᱚᱢᱤᱨ ᱵᱮᱜᱚᱢ ᱥᱟᱶ ᱮ ᱵᱟᱯᱞᱟ ᱮᱱᱟ ᱾  ᱨᱟᱡᱽᱟᱹᱨᱤ ᱥᱟᱬᱮᱥ ᱯᱚᱲᱦᱚᱱ ᱞᱟᱹᱜᱤᱫ ᱑᱙᱔᱗ ᱨᱮ ᱵᱷᱩᱴᱴᱳ ᱫᱚ ᱫᱩᱠᱷᱤᱱ ᱠᱚᱞᱤᱯᱷᱚᱨᱱᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱵᱷᱤᱥᱮᱞᱮᱫ ᱮ ᱦᱟᱛᱟᱣ ᱞᱮᱫᱼᱟ ᱾

 ᱥᱟᱹᱠᱷᱭᱟᱹᱛ